CELEX: 62007CN0494
Language: el
Date: 2007-11-12 00:00:00
Title: Υπόθεση C-494/07: Προσφυγή της 12ης Νοεμβρίου 2007 — Επιτροπή των Ευρωπαϊκών Κοινοτήτων κατά Ελληνικής Δημοκρατίας

12.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 8/10
            
         Προσφυγή της 12ης Νοεμβρίου 2007 — Επιτροπή των Ευρωπαϊκών Κοινοτήτων κατά Ελληνικής Δημοκρατίας
   (Υπόθεση C-494/07)
   (2008/C 8/17)
   Γλώσσα διαδικασίας: η ελληνική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: M. Πατακιά, εκπρόσωπος, D. Recchia, εκπρόσωπος)
   
      Καθής: Ελληνική Δημοκρατία
   Αιτήματα:
   
               —
            
            
               Να αναγνωρίσει ότι η Ελληνική Δημοκρατία μη έχοντας λάβει τα αναγκαία μέτρα για να ενσωματώσει ορθά τις υποχρεώσεις που απορρέουν από τα άρθρα 6, παράγραφος 4, 12 και 13 (σε συνδυασμό με το Παράρτημα ΙV) της οδηγίας 92/43/ΕΟΚ του Συμβουλίου της 21ης Μαΐου 1992 (1) για τη διατήρηση των φυσικών οικοτόπων καθώς και της άγριας πανίδας και χλωρίδας, παρέβη τις υποχρεώσεις της που υπέχει δυνάμει των διατάξεων αυτών.
            
         
               —
            
            
               να καταδικάσει την Ελληνική Δημοκρατία στη δικαστική δαπάνη.
            
         Ισχυρισμοί και κύρια επιχειρήματα
   Η Επιτροπή εξέτασε τη συμβατότητα των μέτρων τα οποία έλαβε η Ελληνική Δημοκρατία για να ενσωματώσει την οδηγία 92/43/ΕΟΚ.
   Ο έλεγχος αυτός κατέδέιξε ότι ορισμένες διατάξεις της οδηγίας δεν έχουν ενσωματωθεί πλήρως ή/και δεν έχουν μεταφερθεί ορθά.
   Ειδικότερα, η Επιτροπή θεωρεί ότι η χρήση του όρου «λόγοι ουσιώδους δημοσίου συμφέροντος» στην ελληνική νομοθεσία αντί του όρου «επιτακτικοί λόγοι σημαντικού δημοσίου συμφέροντος» που αναφέρεται στο άρθρο 6 παράγρ. 4 της οδηγίας, αποτελεί κακή ενσωμάτωση της εν λόγω διάταξης διότι διευρύνει τη δυνατότητα χρήσης της προβλεπόμενης παρέκκλισης και δε συνάδει με την ανάγκη στενής ερμηνείας αυτής.
   Επίσης, η Επιτροπή εκτιμά ότι η προσθήκη, στην ελληνική νομοθεσία, λόγων «ιδιαίτερης οικονομικής σημασίας» στους «επικτακτικούς λόγους σημαντικού δημοσίου συμφέροντος» που περιλαμβάνονται στο άρθρο 6, παράγρ. 4 της οδηγίας, προκειμένου να ενεργοποιηθεί η εξαίρεση που προβλέπεται στη διάταξη αυτή, αποτελεί κακή ενσωμάτωση του άρθρου 6, παράγρ. 4 της οδηγίας εφόσον προσθέτει επιπλέον δυνατότητες παρεκκλίσεων.
   Τέλος, η Επιτροπή διαπίστωσε ότι, όπως ομολογούν οι ελληνικές αρχές, οι διατάξεις της ελληνικής νομοθεσίας που ενσωματώνουν τα άρθρα 12 και 13 της οδηγίας, δεν παραπέμπουν στο Παράρτημα που εξειδικεύει το πεδίο εφαρμογής τους, έτσι ώστε τα ως άνω άρθρα της οδηγίας δεν έχουν ενσωματωθεί ορθά.
   Η Επιτροπή θεωρεί επομένως ότι η Ελληνική Δημοκρατία δεν έχει ενσωματώσει ορθά τα άρθρα 6, παράγρ. 4 12 και 13 της οδηγίας 92/43/ΕΟΚ για τη διατήρηση των φυσικών οικοτόπων καθώς και της άγριας πανίδας και χλωρίδας.
   
      (1)  ΕΕ L 206 της 22.7.1992.